Corpus Iuris Canonici
Po uzoru na Justinijanovu kodifikaciju Corpus Iuris Civilis novoj zbirki dekreta je od crkvenih vlasti dat naziv Corpus Iuris Canonici. Naziv Corpus Iuris Canonici najprije se upotrebljavao samo za Gracijanov dekret. Kasnije se taj naziv proširio i na autentične zbirke Grgura IX, Bonifacija VIII i Klementina. Konačno je, prema dekretu Tridentinskog sabora, Grgur XIII izdao 1. jula 1850. godine novo službeno izdanje pravne zbirke. U Corpus Iuris Canonici su uvrštene slijedeće zbirke: Decretum Gratiani; Decratales Gregorii IX; Liber Sextus decretalium Bonifacii VIII; Clementinae; Extravagantes Joannis XXII; Extravagantes Communes. Corpus Iuris Canonici nije kao takav autentična zbirka, nego je on u onoj formi, kako ga je izdao Grgur XIII, službeno izdanje u njemu sadržanih ranije sastavljenih i izdanih zbirki, koje svaka za sebe zadržava značaj, kao što ga ima i izvan Corpusa. Međutim, postoji određena jedinstvenost tog dijela koju mu daju nauk i tradicija.